ai4bharat/Pralekha huggingface dataset:
अंतरिक्ष विभाग
डॉ. जितेंद्र सिंह ने परियोजनाओं और कार्यक्रमों को प्रभावित किए बिना और पिछड़ने का ध्यान रखते हुए सरकारी विभागों में हिन्दी अपनाने की वकालत की
मोदी सरकार द्वारा पिछले नौ वर्षों में आधिकारिक संचार में हिन्दी के उपयोग को बढ़ावा देने के लिए अनेक पहल की गई हैं: डॉ. जितेंद्र सिंह
डॉ. जितेंद्र सिंह ने अंतरिक्ष विभाग और परमाणु ऊर्जा विभाग की पुनर्गठित संयुक्त हिन्दी सलाहकार समिति की दूसरी बैठक की अध्यक्षता की
केंद्रीय विज्ञान और प्रौद्योगिकी एवं पृथ्वी विज्ञान राज्यमंत्री  और पीएमओ, कार्मिक, लोक शिकायत, पेंशन, परमाणु ऊर्जा और अंतरिक्ष राज्यमंत्री, डॉ. जितेंद्र सिंह ने सरकारी विभागों में इस बात को ध्यान में रखते हुए हिंदी अपनाने की वकालत की है कि इससे परियोजनाओं और कार्यक्रमों को नुकसान न पहुंचे और वे पिछड़ न जाएं। आज नई दिल्ली में अंतरिक्ष विभाग और परमाणु ऊर्जा विभाग की पुनर्गठित संयुक्त हिंदी परामर्शदात्री समिति की दूसरी बैठक की अध्यक्षता करते हुए, श्री सिंह ने कहा कि मोदी सरकार द्वारा पिछले नौ वर्षों में आधिकारिक संचार में हिंदी को बढ़ावा देने के लिए अनेक पहल की गई हैं।
उन्होंने कहा कि “हाल के दिनों में, प्रौद्योगिकी से संबंधित विषयों और यहां तक कि चिकित्सा शब्दावली में भी हिंदी शब्दकोश प्रकाशित किए गए हैं, लेकिन राष्ट्रमंडल में अंग्रेजी लागू करने वाले ब्रिटिश शासन के 200 वर्षों की विरासत को इतने अल्प समय में पूर्ववत करना संभव नहीं है, विशेष रूप से तब जबकि स्वतंत्रता प्राप्ति के बाद लगभग छह दशकों तक भारतीय शब्दकोश को बढ़ावा देने के लिए लगभग कोई भी ईमानदार प्रयास नहीं किया गया।”
किसी भाषा की व्यापक स्वीकृति के लिए उसके लचीलेपन और अनुकूलता पर बल देते हुए, डॉ. जितेंद्र सिंह ने दृढ़ता और शाब्दिक अनुवाद के प्रति सचेत किया, जैसे कि "स्टील प्लांट" और "आउटरीच" जैसे शब्दों का अनुवाद करने समय एक गतिरोध का सामना करना पड़ता है।
उन्होंने कहा, "प्रत्येक भाषा के अपने शब्द होते हैं, जो उस क्षेत्र पर निर्भर करता है जिसमें वह प्रचलित है, इसलिए ऐसे शब्दों के लिए हमें समकक्ष शब्द खोजते समय दृढ़ होने के बदले उन शब्दों को अपनाने की आवश्यकता है।
डॉ. जितेंद्र सिंह ने विभाग के अधिकारियों को निर्देश दिया कि वे सरकारी कार्यों में हिंदी को और बढ़ावा देने के लिए हिंदी परामर्शदात्री समिति के सदस्यों के नियमित संपर्क में रहें।
समिति के सदस्यों ने हिंदी का उपयोग करने पर अपने बहुमूल्य सुझाव भी दिए, जैसे कि नई बीज के किस्मों पर शब्दकोश शुरू करना और डीएई की उपयुक्त चित्रों के साथ कैंसर चिकित्सा, द्विभाषी कोड मैनुअल और अंतरिक्ष विज्ञान शब्दकोश के अलावा विभागों की अपडेट हिंदी वेबसाइट आदि। उन्होंने उच्च शिक्षण संस्थानों जैसे आईआईटी और तकनीकी संस्थानों में हिंदी को बढ़ावा देने का भी आह्वान किया।
सदस्यों ने छह बार राजभाषा पुरस्कार जीतने के लिए अंतरिक्ष विभाग की सराहना की जबकि डीएई ने 2021-22 के लिए दूसरा पुरस्कार प्राप्त किया।
रक्षा मंत्रालय
गुजरात के समुद्र तट पर 100 किलोग्राम हेरोइन के साथ 9 ईरानी पकडे गये
भारतीय तट रक्षक  और गुजरात के आतंकवादी रोधी दस्ते के समु्द्री कार्य बल  ने एक संयुक्त कार्यवाई में 26 मार्च, 2019 को गुजरात के समुद्र तट से 100 किलोग्राम नशीले पदार्थों के साथ 9 ईरानी नागरिकों को पकड़ लिया गया।
आतंकवादी रोधी दस्ते को 24 मार्च, 2019 को जानकारी मिली थी कि तस्करी के जरिए ईरान से एक नौका में गैर-कानूनी तरीके से एक नशीला पदार्थ, हेरोइन गुजरात लाया जा रहा है। यह भी जानकारी मिली थी कि इस खेप को पाकिस्तान में लादा गया और गुजरात के लिए रवाना किया गया। आतंकवादी रोधी दस्ते का एक दल भारतीय तटरक्षक जहाज पर चढ़कर मिशन पर निकल पड़ा जबकि एटीएस कर्मी लगातार संचार फ्रीक्वेंसी की निगरानी कर रहे थे।
24 घंटे से अधिक समय की विस्तृत तलाशी के बाद, आईसीजी जहाज ने संदेहास्पद नौका को गुजरात तट पर 26 मार्च, 2019 को रोक लिया। चुनौती मिलने पर संदेहास्पद नौका ने बचने की कोशिश की। यह एहसास होने पर कि आईसीजी द्वारा उन्हें हर हालत में पकड़ लिया जाएगा, नौका के चालक दल ने सबूतों को मिटाने के लिए उसमें आग लगा दी। आईसीजी और एटीएस दल के निर्भीक सदस्य नौका पर चढ़ गये और 100 किलोग्राम हेरोइन के साथ ईरानी चालक दल के 9 सदस्यों को पकड़ लिया।
भारतीय तट रक्षक जहाज ने इसके बाद नौका में लगी आग को बुझाने का प्रयास किया, नौका पर बड़ी मात्रा में ईंधन और कुछ गैस सिलेंडर होने के कारण आग अनियंत्रित हो गई और डूब गई। नौका के पकडे गये चालक दल के सदस्यों को नशीले पदार्थों की खेप के साथ भातीय तटरक्षक जहाज द्वारा पोरबंदर लाया गया और आगे कार्रवाई के लिए 27 मार्च, 2019 को समुद्री कार्यबल को सौंप दिया गया।
प्रधानमंत्री कार्यालय
प्रधानमंत्री ने भारतीय महिला क्रिकेट टीम को एशिया कप जीतने पर बधाई दी
प्रधानमंत्री श्री नरेन्द्र मोदी ने भारतीय महिला क्रिकेट टीम को 7वां महिला एशिया कप जीतने पर बधाई दी है।
अंतर्राष्ट्रीय क्रिकेट परिषद के एक ट्वीट के जवाब में प्रधानमंत्री ने कहा;
"हमारी महिला क्रिकेट टीम ने अपने धैर्य और निपुणता से हमें गौरवान्वित किया है! महिला एशिया कप जीतने के लिए टीम को बधाई। उन्होंने उत्कृष्ट कौशल और टीम भावना का प्रदर्शन किया है। खिलाड़ियों को उनके आगामी प्रयासों के लिए शुभकामनाएं।"
इलेक्ट्रानिक्स एवं आईटी मंत्रालय
सेमीकॉन इंडिया 2023 प्रदर्शनी का उद्घाटन कल गांधीनगर में होगा
प्रदर्शनी का उद्घाटन राज्य मंत्री राजीव चन्द्रशेखर की उपस्थिति में गुजरात के मुख्यमंत्री भूपेन्द्रभाई पटेल करेंगे
प्रमुख 80 सेमीकंडक्टर कंपनियों द्वारा अपने नवाचारों को प्रदर्शित करने के लिए 150 स्टॉल लगाए जाएंगे
‘सेमीकॉन इंडिया 2023’ प्रदर्शनी का उद्घाटन कल गांधीनगर में गुजरात के मुख्यमंत्री श्री भूपेन्द्रभाई पटेल द्वारा केंद्रीय कौशल विकास एवं उद्यमिता और इलेक्ट्रॉनिक्स एवं आईटी राज्य मंत्री श्री राजीव चंद्रशेखर की उपस्थिति में किया जाएगा।
यह प्रदर्शनी सेमीकॉन इंडिया 2023 के दूसरे संस्करण की शुरुआत का प्रतीक है, जिसे प्रधानमंत्री श्री नरेंद्र मोदी के नेतृत्व में उद्योग और उद्योग संघों के करीबी सहयोग से इंडिया सेमीकंडक्टर मिशन द्वारा आयोजित किया गया है। 25 से 30 जुलाई तक होने वाला यह कार्यक्रम भारत सेमीकंडक्टर मिशन के दृष्टिकोण के अनुरूप सेमीकंडक्टर डिजाइन, विनिर्माण और प्रौद्योगिकी विकास में एक वैश्विक शक्ति बनने की दिशा में भारत की यात्रा को प्रदर्शित करेगा।
सेमीकॉन इंडिया 2023 में माइक्रोन टेक्नोलॉजी और एप्लाइड मटेरियल्स जैसे प्रमुख सेमीकंडक्टर दिग्गजों की प्रमुख भागीदारी देखी जाएगी, जिन्होंने हाल ही में भारत के सेमीकंडक्टर पारिस्थितिकी तंत्र में पर्याप्त निवेश का वादा किया है। गुजरात स्थित सेमीकंडक्टर असेंबली और टेस्ट प्लांट में अकेले माइक्रोन टेक्नोलॉजी का निवेश 825 मिलियन डॉलर है और एप्लाइड मटेरियल्स ने अपने इंजीनियरिंग सहयोग केंद्र के लिए 400 मिलियन डॉलर का निवेश किया है।
प्रदर्शनी में 80 अग्रणी कंपनियों का प्रतिनिधित्व करने वाले 150 स्टॉल हैं जो अपने नवाचारों और उत्पादों को प्रदर्शित करते हैं। ये विविध कंपनियां आपूर्ति श्रृंखला, वैश्विक एकीकृत डिवाइस निर्माताओं और घरेलू बड़ी कंपनियों सहित सेमीकंडक्टर के पूरे स्पेक्ट्रम को कवर करती हैं।
नवाचारों को प्रदर्शित करने के अलावा, इस कार्यक्रम में 25 स्टार्टअप शामिल होंगे जो अपने नवाचारों का प्रदर्शन करेंगे और उद्योग जगत के नेताओं से जुड़ेंगे।
सेमीकॉन इंडिया 2023 में 23 देशों और कई राज्यों की भागीदारी भी देखी जाएगी, जिसमें उत्तर प्रदेश और गुजरात के स्टॉल भी होंगे, जो सेमीकंडक्टर उद्योग के विकास के समर्थन में राज्य सरकारों के सामूहिक प्रयास को प्रदर्शित करेंगे।
एससीएल, इसरो और अंतरिक्ष अनुप्रयोग केंद्र जैसे संस्थानों के पास भी अपने शोकेस होंगे, और आईआईटी बॉम्बे, आईआईटी मद्रास, बिट्स पिलानी, गणपत विश्वविद्यालय और निरमा विश्वविद्यालय जैसे शैक्षणिक संस्थान सक्रिय रूप से भाग लेंगे, जो भारत की सेमीकंडक्टर प्रगति को आगे बढ़ाने में शिक्षा जगत की महत्वपूर्ण भूमिका को उजागर करेंगे।
सेमीकॉन इंडिया 2023 एक मजबूत सेमीकंडक्टर पारिस्थितिकी तंत्र के निर्माण के लिए भारत की मजबूत प्रतिबद्धता का प्रमाण है। अपने भव्य पैमाने और नवोन्मेषी शोकेस के साथ, प्रदर्शनी गर्व से सेमीकंडक्टर उत्कृष्टता के लिए एक उभरते वैश्विक केंद्र के रूप में भारत की क्षमता को प्रदर्शित करती है।
वित्त मंत्रालय
आयातित एवं निर्यात वस्तुओं से संबंधित विदेशी मुद्रा विनिमय दर अधिसूचित
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए केंद्रीय उत्पाद एवं सीमा शुल्क बोर्ड  ने सं. 05/2019-कस्टम्स , दिनांक 17 जनवरी, 2019 की अधिसूचना के पश्चात अनुसूची-I और अनुसूची-II में दर्ज प्रत्येक विदेशी मुद्रा, जिसका उल्लेख कॉलम  में किया गया है, की नई विनिमय दर निर्धारित की है जो आयात और निर्यात वस्तुओं के संदर्भ में कॉलम  में की गयी तत्संबंधी प्रविष्टि के अनुसार 08 फरवरी, 2019 से प्रभावी होंगी।
अनुसूची- I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की
प्रत्येक इकाई की विनिमय दर
|
||
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
52.15
|
|
50.00
|
|
2.
|
|
बहरीन दीनार
|
|
196.65
|
|
184.45
|
|
3.
|
|
कैनेडियन डॉलर
|
|
55.25
|
|
53.25
|
|
4.
|
|
चाइनीज युआन
|
|
10.80
|
|
10.45
|
|
5.
|
|
डेनिश क्रोनर
|
|
11.15
|
|
10.75
|
|
6.
|
|
यूरो
|
|
83.00
|
|
80.00
|
|
7.
|
|
हांगकांग डॉलर
|
|
9.30
|
|
9.00
|
|
8.
|
|
कुवैती दीनार
|
|
244.55
|
|
229.05
|
|
9.
|
|
न्यूजीलैंड डॉलर
|
|
49.75
|
|
47.55
|
|
10.
|
|
नॉर्वेजियन क्रोनर
|
|
8.55
|
|
8.25
|
|
11.
|
|
पौंड स्टर्लिंग
|
|
94.45
|
|
91.15
|
|
12.
|
|
कतरी रियाल
|
|
20.35
|
|
19.10
|
|
13.
|
|
सऊदी अरब रियाल
|
|
19.75
|
|
18.55
|
|
14.
|
|
सिंगापुर डॉलर
|
|
53.90
|
|
52.05
|
|
15.
|
|
दक्षिण अफ्रीकी रैंड
|
|
5. 50
|
|
5.15
|
|
16.
|
|
स्वीडिश क्रोनर
|
|
7.95
|
|
7.65
|
|
17.
|
|
स्विस फ्रैंक
|
|
73.00
|
|
70.25
|
|
18.
|
|
तुर्की लीरा
|
|
14.15
|
|
13.30
|
|
19.
|
|
यूएई दिरहम
|
|
20.20
|
|
18.95
|
|
20.
|
|
अमेरिकी डॉलर
|
|
72.65
|
|
70.95
अनुसूची-II
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की
प्रति 100 इकाइयों की विनिमय दर
|
||
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
66.60
|
|
64.10
|
|
2.
|
|
कोरियाई वॉन
|
|
6.60
|
|
6.20
आयुष
केंद्रीय मंत्री श्री सर्बानंद सोनोवाल डिब्रूगढ़ विश्वविद्यालय के 52वें विश्वविद्यालय सप्ताह के उद्घाटन समारोह में शामिल हुए
आयुष मंत्रालय डिब्रूगढ़ विश्वविद्यालय परिसर में औषधीय उद्यान एवं नर्सरी और एक शोध केंद्र स्थापित करने में सहयोग करेगा
केंद्रीय आयुष और बंदरगाह, जहाजरानी एवं जलमार्ग मंत्री श्री सर्बानंद सोनोवाल आज असम के डिब्रूगढ़ विश्वविद्यालय के 52वें विश्वविद्यालय सप्ताह के उद्घाटन समारोह में शामिल हुए। इस दौरान विश्वविद्यालय के कुलपति श्री लीलाकांत नाथ, प्रख्यात मुक्केबाज, ओलंपिक कांस्य पदक विजेता और सांसद श्रीमती एमसी मैरी कॉम, कई अन्य गणमान्य व्यक्ति, छात्र और कर्मचारी उपस्थित थे।
केंद्रीय मंत्री ने विश्वविद्यालय परिसर के हरे भरे वातावरण की सराहना की और विभिन्न क्षेत्रों में डिब्रूगढ़ विश्वविद्यालय के छात्रों की उपलब्धियों की प्रशंसा की। इस अवसर पर बोलते हुए, केंद्रीय मंत्री ने अंतरण की परंपरा, भारत की पारंपरिक चिकित्सा पद्धतियों के वैज्ञानिक प्रमाणीकरण और इस क्षेत्र के विकास के लिए पूर्वोत्तर की समृद्ध जैव विविधता को प्रयोग में लाने की बात की। मंत्री ने आगे कहा, 'अर्थव्यवस्था और पारिस्थितिकी, मानवता और प्रौद्योगिकी को बेहतर भविष्य के निर्माण के लिए साथ-साथ चलना होगा।'
केंद्रीय मंत्री ने स्पोर्ट्स आइकन एमसी मैरी कॉम के समर्पण के लिए उनकी प्रशंसा की। मंत्री ने कहा, 'तीन बच्चों की मां होने के साथ-साथ एमसी मैरी कॉम ने छह विश्व चैंपियनशिप जीते, ऐसी उपलब्धि कहीं और नहीं मिलती है। वह हम सभी के लिए एक प्रेरणा हैं।' यह कहते हुए कि युवा शक्ति राष्ट्र के निर्माण की ताकत है, केंद्रीय मंत्री ने देश के युवाओं को सशक्त बनाने के लिए पीएम श्री नरेन्द्र मोदी के प्रयासों पर भी प्रकाश डाला।
केंद्रीय मंत्री ने आज अपने भाषण में विश्वविद्यालय के लिए विकास योजनाओं की घोषणा की। मंत्री ने कहा, 'आने वाले दिनों में डिब्रूगढ़ विश्वविद्यालय परिसर में एक औषधीय उद्यान एवं नर्सरी और एक शोध केंद्र की स्थापना के लिए आयुष मंत्रालय द्वारा वित्तीय सहायता प्रदान की जाएगी।'
विज्ञान एवं प्रौद्योगिकी मंत्रालय
महिला वैज्ञानिकों का सफरः काम बीच में छोड़ देने के बाद फिर वापसी
ऐसी 100 महिला वैज्ञानिकों के सफर की दास्तान एक किताब के रूप में दी गई है, जिन्होंने बीच में ही अपना करियर छोड़ दिया था और उसके बाद फिर से उन्होंने विज्ञान की तरफ वापसी की है। जिन महिला वैज्ञानिकों का हवाला दिया गया है, उन्हें पारिवारिक जिम्मेदारियों और सामाजिक कारणों से विज्ञान में अपना करियर छोड़ना पड़ा था। इस किताब में उनके सफर को दिखाया गया है कि कैसे उन लोगों ने तमाम बाधाओं के बावजूद दोबारा काम शुरू किया। ये महिलायें उन सभी भारतीय महिलाओं के लिये मिसाल बन सकती हैं, जिन्हें इसी तरह के हालात का सामना करना पड़ रहा है।
विज्ञान और प्रौद्योगिकी विभाग  का नॉलेज इंवॉल्वमेंट इन रिसर्च एडवांसमेंट थ्रू नर्चरिंग  प्रभाग  बीच में अपना करियर छोड़ देने वाली महिला वैज्ञानिकों का सहयोग कर रहा है। विभाग, महिला वैज्ञानिक योजना  के जरिये इन महिलाओं को विज्ञान की तरफ लौटने में सहायता करता है।डब्ल्यूओएसके विभिन्न घटकों के माध्यम से डीएसटी बीच में करियर छोड़ देने वाली और फिर मुख्यधारा के विज्ञान की तरफ लौटने की इच्छा रखने वाली महिलाओं की समस्याओं का समाधान करता है। इस पुस्तिका में उन चुनिंदा महिलाओं की दास्तान दी गई है, जिन्होंने इस योजना डब्ल्यूओएस-सी के तहत प्रशिक्षण पूरा कर लिया है और अब वे अपने करियर की नई ऊंचाईयां छूने के लिये तत्पर हैं।
पुस्तिका में 100 महिला वैज्ञानिक योजना प्रशिक्षुओं के बारे में बताया गया है। इसमें इन महिलाओं की जिंदगी की दास्तान है कि कैसे उन लोगों ने जीवन की तमाम बाधाओं को पार करने में कामयाबी हासिल की। पुस्तिका डिजिटल और प्रिंट, दोनों तरह से उपलब्ध है। डीएसटी के सचिव प्रो. आशुतोष शर्मा का कहना है, “मैं जानता हूं कि योजना से लाभान्वित होने वाली कामयाबी की और भी कई दास्तानें हैं, जिन्हें आने वाले वक्त में पेश किया जायेगा।”
महिला वैज्ञानिकों का सफर दिखाने के अलावा, किताब में उनकी शैक्षिक योग्यता, विशेषज्ञता, मौजूदा रोजगार की स्थिति, अनुभव और बौद्धिक सम्पदा अधिकार में तकनीकी योग्यता के बारे में सूचना उपलब्ध है, जिसे इन महिला वैज्ञानिकों ने प्रशिक्षण पूरा करने के बाद हासिल किया है।
डब्ल्यूओएस-सी, विभाग की प्रमुख योजना है और उसे 2015 में नारी शक्ति पुरस्कार  भी मिल चुका है। यह पुरस्कार माननीय राष्ट्रपति ने प्रदान किया था।डब्ल्यूओएस-सी को प्रौद्योगिकी सूचना, पूर्वानुमान एवं मूल्यांकन परिषद , नई दिल्ली क्रियांन्वित करता है। यह डीएसटी के अधीन एक स्वायत्तशासी संस्था है। कार्यक्रम के तहत विज्ञान/इंजीनियरिंग/औषधि या बौद्धिक सम्पदा अधिकार से जुड़े क्षेत्रों और उनके प्रबंधन में योग्यता रखने वाली महिलाओं को एक साल का प्रशिक्षण दिया जाता है। जो भी महिलायें 27 से 45 वर्ष के बीच की हैं, वे इस योजना का लाभ ले सकती हैं। महिलाओं को पेटेंट फाइलिंग की बारीकियों, पेटेंट की अवहेलना होने पर कानूनी कार्रवाई करने और पेटेंट सम्बंधी अन्य कामों का प्रशिक्षण दिया जाता है।
प्रशिक्षण के आधार पर ऐसी महिलाओं का समूह विकसित करने में सफलता मिली है, जो भारत में बौद्धिक सम्पदा अधिकार के प्रबंध, उसकी सुरक्षा और रचना के लिये तैयार हैं। लगभग 800 महिलाओं को 11 बैचों में प्रशिक्षण दिया गया और लगभग 270 महिलाओं को पेटेंट एजेंट के रूप में पंजीकृत किया गया। कई महिलाओं ने खुद अपनी आईपी फर्म शुरू कर दी और कुछ उद्यमी बन गईं। योजना ने महिलाओं को तकनीकी रूप से सक्षम और वित्तीय रूप से आत्मनिर्भर बनाया है। कई ऐसी प्रौढ़ महिलायें भी हैं, जो पहले घर पर बैठी रहती थीं, लेकिन अब वे आईपी प्रोफेशनल बन गई हैं।
मंत्रिमण्डल
कैबिनेट ने भारत और फ्रांस के बीच आवागमन और स्वतंत्र गतिशीलता साझेदारी समझौते को मंज़ूरी दी
(प्रधानमंत्री श्री नरेंद्र मोदी की अध्यक्षता में कैबिनेट ने भारत और फ्रांस के बीच आवागमन और स्वतंत्र गतिशीलता साझेदारी समझौते के लिए मंज़ूरी दे दी है। इस समझौते पर भारत में फ्रांस के राष्ट्रपति की आधिकारिक यात्रा के दौरान मार्च 2018 में हस्सताक्षर किए गए थे।
समझौते में दोनों देशों के लोगों के बीच सीधा संपर्क बढ़ाना, छात्रों, शिक्षाविदों, शोधकर्ताओं एवं कुशल पेशेवरों के आवागमन को प्रोत्साहन देना और अनियमित आवागमन एवं मानव तस्करी के मुद्दे पर सहयोग मजबूत करना शामिल है। यह समझौता फ्रांस के साथ भारत के बहुपक्षीय संबंधों में तेजी से विस्तार लाने का प्रमाण है और दोनों देशों के बीच बढ़ते विश्वास और भरोसे का प्रतीक भी है।
यह समझौता शुरु में 7 साल की अवधि के लिए वैध है। समझौते में स्वत: नवीनीकरण का प्रावधान और एक संयुक्त कार्य समूह के जरिए इस पर निगरानी रखने की व्यस्था है।
प्रधानमंत्री कार्यालय
प्रधानमंत्री ने प्रख्यात साहित्यकार डॉ. रजत कुमार कर के निधन पर शोक व्यक्त किया
प्रधानमंत्री श्री नरेन्द्र मोदी ने प्रख्यात साहित्यकार डॉ. रजत कुमार कर के निधन पर दुख व्यक्त किया है।
एक ट्वीट में प्रधानमंत्री ने कहा;
"डॉ. रजत कुमार कर सांस्कृतिक जगत के महानायक थे। उनके बहुमुखी व्यक्तित्व की झलक उनके रथ यात्रा वर्णन से मिलती है, उन्होंने विविध विषयों पर लिखा और पाल कला को पुनर्जीवित करने के लिए कार्य किया। उनके निधन से दुखी हूँ। उनके परिवार और प्रशंसकों के प्रति संवेदना व्यक्त करता हूँ। ओम शांति।"
गृह मंत्रालय
केंद्रीय मंत्रिमण्डल ने आपदा प्रबंधन के क्षेत्र में सहयोग के बारे में भारत और तुर्कमेनिस्तान के बीच समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने आपदा प्रबंधन के क्षेत्र में सहयोग के बारे में भारत और तुर्कमेनिस्तान के बीच समझौता ज्ञापन  पर हस्ताक्षर करने को अपनी मंजूरी दे दी है।
इस समझौता ज्ञापन में ऐसी प्रणाली स्थापित करने का प्रयास है, जिससे भारत और तुर्कमेनिस्तान दोनों ही देश एक-दूसरे के आपदा प्रबंधन तंत्र से लाभान्वित होंगे और यह आपदा प्रबंधन के क्षेत्र में तैयारी, प्रतिक्रिया और क्षमता निर्माण के क्षेत्रों को मजबूती प्रदान करने में सहायता करेगा।
इस समझौता ज्ञापन में निम्नलिखित क्षेत्रों में परस्पर लाभप्रद आधार पर सहयोग की परिकल्पना की गई है-
1. आपात स्थिति की निगरानी एवं पूर्वानुमान करना और उनके परिणामों का आकलन करना;
2. आपदा प्रबंधन में शामिल उपयुक्त संगठनों के साथ सक्षम अधिकारियों के माध्यम से बातचीत करना;
3. आपदा प्रबंधन के क्षेत्र में अनुसंधान परियोजनाओं की संयुक्त योजना बनाना, विकास और कार्यान्वयन, वैज्ञानिक और तकनीकी प्रकाशनों तथा अनुसंधान कार्यों के परिणामों का आदान-प्रदान करना;
4. इस समझौता ज्ञापन के दायरे में आपसी सहमति से सूचना, पत्रिकाओं या अन्य प्रकाशनों, वीडियो और फोटो सामग्रियों के साथ-साथ प्रौद्योगिकियों का आदान-प्रदान करना;
5. संबंधित क्षेत्रों में संयुक्त रूप से सम्मेलनों, सेमिनारों, कार्यशालाओं के साथ-साथ अभ्यास और प्रशिक्षणों का आयोजन करना;
6. आपदा प्रबंधन में विशेषज्ञों और अनुभवों का आदान-प्रदान करना;
7. खोज एवं बचाव-कार्य से जुड़े अभियानों में सबसे पहले अपनी सक्रियता दिखाने वालों का प्रशिक्षण और क्षमता निर्माण; आपदा प्रबंधन के क्षेत्र में क्षमता निर्माण में मदद करने के लिए प्रशिक्षुओं और विशेषज्ञों का आदान-प्रदान;
8. आपदा प्रबंधन में तकनीकी सुविधाएं और उपकरण उपलब्ध कराने, पूर्व-चेतावनी प्रणालियों में वृद्धि करने और पार्टियों की क्षमता निर्माण के लिए आपसी सहमति पर सहायता प्रदान करना;
9. आपातकालीन प्रतिक्रिया में आपसी सहमति पर सहायता प्रदान करना;
10. आपदा रोधी बुनियादी ढांचे के निर्माण के लिए ज्ञान और विशेषज्ञता सहायता को आपस में साझा करना;
11. अंतरराष्ट्रीय स्तर पर मान्यता प्राप्त मानकों के अनुसार आपसी सहमति से गुणवत्ता प्रबंधन प्रणालियां प्रदान करना;
12. आपदा प्रबंधन से संबंधित अन्य गतिविधियां, जिनके बारे में दोनों पक्षों के सक्षम प्राधिकारियों में परस्पर सहमति हो;
वर्तमान में भारत ने आपदा प्रबंधन के क्षेत्र में सहयोग के लिए स्विट्जरलैंड, रूस, सार्क, जर्मनी, जापान, तजाकिस्तान, मंगोलिया, बांग्लादेश और इटली के साथ द्विपक्षीय/बहुपक्षीय समझौता/समझौता ज्ञापन/आशय की संयुक्त घोषणा/सहयोग ज्ञापन पर हस्ताक्षर किए हैं।
आर्थिक मामलों की मंत्रिमण्डलीय समिति 
केंद्रीय मंत्रिमंडल ने नीमच-रतलाम रेल लाइन के दोहरीकरण की मंजूरी दी
इस परियोजना की कुल अनुमानित लागत 1,095.88 करोड़ रुपये और बढ़ी हुई/कार्य समापन लागत 1,184.67 करोड़ रुपये होगी
पहले वर्ष से 5.67 मिलियन टन प्रतिवर्ष की अतिरिक्त माल ढुलाई की उम्मीद है, जो 11वें वर्ष में बढ़कर 9.45 मिलियन टन प्रति वर्ष हो जाएगी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय़ समिति ने नीमच-रतलाम रेल लाइन के दोहरीकरण की मंजूरी दी है। इस परियोजना की कुल अनुमानित लागत 1,095.88 करोड़ रुपये और बढ़ी हुई/कार्य समापन लागत 1,184.67 करोड़ रुपये होगी। इस लाइन के दोहरीकरण की कुल लंबाई 132.92 किमी है। यह परियोजना चार साल में पूरी होगी।
नीमच-रतलाम खंड की लाइन क्षमता उपयोग रख-रखाव ब्लॉकों के साथ 145.6 प्रतिशत तक है। इस परियोजना मार्ग खंड पर बिना रख-रखाव ब्लॉक के भी अधिकतम क्षमता से भी कहीं अधिक माल ढुलाई यातायात हो गया है। सीमेंट कंपनियों के कैप्टिव पॉवर प्लांट के लिए मुख्य आवक माल यातायात के रूप में कोयले की ढुलाई की जाती है। नीमच-चित्तौड़गढ़ क्षेत्र में सीमेंट ग्रेड, चूना पत्थर के विशाल भंडारों की उपलब्धता होने से नए सीमेंट उद्योगों की स्थापना के कारण इस खंड पर यातायात में और बढ़ोतरी होगी।
नीमच-रतलाम खंड के दोहरीकरण से इस खंड की क्षमता में बढ़ोतरी होगी। इस प्रकार सिस्टम में अधिक माल और यात्री ट्रेन शामिल की जा सकेंगी। सीमेंट उद्योगों की निकटता के कारण पहले वर्ष से 5.67 मिलियन टन प्रति वर्ष की अतिरिक्त माल ढुलाई की उम्मीद है, जो 11वें वर्ष में बढ़कर 9.45 मिलियन टन प्रति वर्ष हो जाएगी। इससे आसान कनेक्टिवटी उपलब्ध होने के साथ-साथ इस क्षेत्र के सामाजिक-आर्थिक विकास को भी बढ़ावा मिलेगा। इस परियोजना से इस क्षेत्र में पर्यटन को भी बढ़ावा मिलेगा, क्योंकि ऊंचागढ़ के किले सहित कई ऐतिहासिक स्थल इस परियोजना क्षेत्र में स्थित हैं।
सूचना और प्रसारण मंत्रालय
अभिनय मेरा सब कुछ है, यह मेरा जीवन है: 53वें इफ्फी के 'इन-कन्वर्सेशन' सत्र में नवाजुद्दीन सिद्दीकी
नवाजुद्दीन सिद्दीकी ने कहा, "यदि आपको शून्य से शुरुआत करनी है, तो आपको सबसे पहले उसे भूलना होगा जो अब तक आपने सीखा है।" बॉलीवुड की कुछ प्रमुख फिल्मों, जैसे ब्लैक फ्राइडे, न्यूयॉर्क, पीपली लाइव, कहानी और गैंग्स ऑफ वासेपुर के सम्मानित अभिनेता नवाजुद्दीन सिद्दीकी ने आज 'एक अभिनेता के रूप में यात्रा' विषय पर 'इन-कन्वर्सेशन' सत्र को संबोधित किया। यह सत्र, 20 से 28 नवंबर, 2022 तक गोवा में चल रहे 53वें भारतीय अंतर्राष्ट्रीय फिल्म महोत्सव  के तहत आयोजित किया गया।
53वें इफ्फी के 'इन-कन्वर्सेशन' सत्र में फिल्म अभिनेता नवाजुद्दीन सिद्दीकी
एक अभिनेता बनने की अपनी यात्रा के बारे में बताते, उन्होंने कहा कि एक स्थानीय कॉलेज से स्नातक होने के बाद, उन्होंने थोड़े समय के लिए एक पेट्रोकेमिकल कंपनी में एक केमिस्ट के रूप में काम किया। हालांकि, अभिनेता बनने के सपने को पूरा करने के लिए वह थिएटर से जुड़ गए। आखिरकार, उन्हें राष्ट्रीय नाट्य विद्यालय , दिल्ली में दाखिला मिला।
अपने करियर के शुरुआती दिनों में उनके संघर्षों और चुनौतियों के बारे में पूछे जाने पर, नवाज़ुद्दीन ने बताया कि उन्हें छोटी भूमिकाओं की पेशकश की गई, जिसे उन्हें स्वीकार करना पड़ा क्योंकि उनके पास कोई अन्य विकल्प नहीं था और उन्हें इस फिल्म जगत में बने रहना था। उन्होंने कहा, "कठिन समय ही आपको मजबूत बनाता है।"
गैंग्स ऑफ वासेपुर उनके अभिनय करियर का एक महत्वपूर्ण मोड़ कैसे साबित हुआ, इस सवाल के जवाब में उन्होंने कहा कि इस फिल्म ने उन्हें खुद पर विश्वास करने पर मजबूर कर दिया। उन्होंने कहा, "मुझे विश्वास था कि इसके बाद मेरे संघर्ष खत्म हो जाएंगे और लोग इस फिल्म की सराहना करेंगे।"
नवाजुद्दीन सिद्दीकी ने नेटफ्लिक्स और अन्य ओटीटी प्लेटफॉर्म पर वेब-सीरीज में काम करने के अपने अनुभव को भी साझा किया। उन्होंने कहा कि शुरुआत में वह ओटीटी प्लेटफॉर्म्स पर सीरीज में काम करने से झिझक रहे थे क्योंकि उन्हें उनके बारे में कोई जानकारी नहीं थी। हालांकि अनुराग कश्यप ने उन्हें इन प्लेटफॉर्म पर काम करने के लिए मना लिया। गौरतलब है कि सेक्रेड गेम्स वेब सीरीज नेटफ्लिक्स पर काफी हिट हुई थी।
नवाज़ुद्दीन ने बायोपिक फिल्मों में बहुमुखी भूमिकाएं निभाने के बारे में अपने अनुभव को भी साझा किया, जहां मंटो में उन्होंने प्रमुख उर्दू लेखक सआदत हसन मंटो का किरदार निभाया, तो ठाकरे में उन्होंने भारतीय राजनेता बाल ठाकरे की भूमिका निभाई।
यह पूछे जाने पर कि उन्हें रोजाना काम करने की प्रेरणा और ऊर्जा कहां से मिलती है, नवाजुद्दीन ने कहा कि अभिनय मेरा शौक है और मैं इससे नहीं थकता। उन्होंने आगे कहा, “अभिनय मेरा सब कुछ है, यह मेरा जीवन है। यहां तक कि एक जीवन अभिनय के लिए मेरी प्यास बुझाने के लिए काफी नहीं है।"
सत्र के दौरान अभिनेता ने अपनी आगामी फिल्म हड्डी में ट्रांसजेंडर के रूप में अपनी भूमिका पर कुछ किस्से भी साझा किए।
महिला एवं बाल विकास मंत्रालय
केन्द्रीय महिला एवं बाल विकास मंत्री श्रीमती स्मृति इरानी ने देशभर की आंगनवाड़ी कार्यकर्ताओं एवं सहायिकाओं को संबोधित किया
केन्द्रीय महिला एवं बाल विकास मंत्री ने महिलाओं और बच्चों की बेहतरी की दिशा में आंगनबाडी कार्यकर्ताओं के अथक प्रयासों के लिए उनका धन्यवाद किया और उनसे पोषण 2.0 के बारे में सुझाव मांगे
केन्द्रीय मंत्री श्रीमती स्मृति इरानी ने सभी आंगनवाड़ी कार्यकर्ताओं से सभी जरूरतमंद जिलों में विशेष रूप से ‘पोषण वाटिका’ स्थापित करने का आग्रह किया
केन्द्रीय महिला एवं बाल विकास मंत्री श्रीमतीस्मृति जुबिन इरानी ने आज 'आजादी का अमृत महोत्सव' के तहत पूरे सितंबर महीने में आयोजित किए जा रहे 'पोषण माह' समारोह के एक हिस्से के रूप में देशभर कीआंगनवाड़ी कार्यकर्ताओं को संबोधित किया। अपने संबोधन मेंश्रीमती इरानी ने महिलाओं और बच्चों की समग्र बेहतरी सुनिश्चित करने की दिशा मेंसभी आंगनवाड़ी कार्यकर्ताओं  और आंगनवाड़ी सहायिकाओं के दृढ़ एवंअथक प्रयासों के लिए उनकाधन्यवाद कियाऔर उनसे पोषण 2.0 में शामिल किएजा सकने लायकअपने विचार और सुझाव भेजने का आग्रह किया।
केन्द्रीय महिला एवं बाल विकास मंत्री ने सभी आंगनवाड़ी कार्यकर्ताओं को महीने भर चलने वाले पोषण माह से जुड़ेसमारोहों के दौरान देशके सभी जरूरतमंदजिलों के आंगनवाड़ी केंद्रों में विशेष रूप से ‘पोषण वाटिका’की स्थापनासुनिश्चित करने के लिए प्रोत्साहित किया। श्रीमती इरानी ने इस संबंध में केन्द्रसरकार की ओर से हरसंभव सहायताका आश्वासन दिया और पोषण वाटिका को नए सिरे से प्रोत्साहित करने के उद्देश्य से आंगनवाड़ी कार्यकर्ताओं को अधिकारियों के साथ मिलकर काम करने को कहा।
केन्द्रीय मंत्री ने इस बात पर जोर दिया कियहविशेष रूप से महिलाओं और बच्चों के संदर्भ में एक स्वस्थ और समृद्ध राष्ट्र सुनिश्चित करने काप्रधानमंत्री श्री नरेन्द्रमोदी का दृष्टिकोण और मिशन है और इसके लिए प्रधानमंत्री ने सभी आंगनवाड़ी केंद्रों को अत्याधुनिक बुनियादी ढांचाऔर सहायताप्रदान करने का निर्देश दिया है। श्रीमती इरानी ने कहा कि पोषण 2.0 के माध्यम से आंगनबाडी केन्द्रों को बेहतर बुनियादी ढांचेसेलैस कर उन्हेंऔर अधिक सक्षम बनाया जाएगाऔर महिलाओं एवंबच्चों की पोषण - संबंधी जरूरतोंको पूरा करने की दिशा मेंहरसंभव प्रयास किएजायेंगे।
श्रीमती इरानी ने यह भी बताया कि सभी आंगनवाड़ी कार्यकर्ताओं के लिए विशेष बीमा योजना शुरू की जा रही है और इसके लिए राज्य सरकारों सेआवश्यकविवरण प्रदान करने का अनुरोध किया गया है ताकि उन्हें बीमा कवर प्रदान किया जा सके। अपने संबोधन का समापन करते हुएकेन्द्रीय मंत्री ने कहा कि पोषण माह सभी आंगनबाडी कार्यकर्ताओं के प्रतिआभार प्रकट करने का एक अवसर भी है। उन्होंनेकहा कि आंगनबाडी कार्यकर्ताओं के अथक प्रयासों का न सिर्फ एकमहीनाबल्कि पूरेसालनमन होना चाहिए।